### | | | | --- | --- | | | | | --- | | **Byråd** 29. november 2016 Sagsnr. 710-2016-47891 Dok.nr. 710-2016-386684 Sagsbehandler DPMHEN | | 180.                Budgetopfølgning 2016 - jordforsyning - Åbent

###

|  |  |
| --- | --- |
| Tidl. politisk behandling |  |
| Forventet sagsgang | ØK, BY |
| Lovgrundlag |  |

###

**SAGENS INDHOLD**

Byrådet skal i denne sag behandle budgetopfølgningen på
jordforsyningsområdet. I den forbindelse skal byrådet tage stilling til forslag
til anlægsbevillinger samt tillæg til rådighedsbeløb.

**VURDERING**

Jordforsyningsbudgettet for 2016
indeholder udgifter og indtægter til arealerhvervelser, byggemodning og salg af
grunde.

Budgetopfølgningen bygger på de
faktisk afholdte udgifter og indtægter samt forventningerne til
aktivitetsniveauet i resten af året.

**ØKONOMI**

I budget 2016 er der afsat et oprindeligt budget på netto
31,4 mio. kr. til jordforsyningsområdet, ekskl. lånoptagelse, renter og afdrag.
De forventede nettoudgifter i 2016 udgør 18,7 mio. kr., hvilket medfører en
netto-mindreudgift på 12,7 mio. kr. i forhold til det oprindelige budget, jf.
tabellen nedenfor.

|  |  |  |  |
| --- | --- | --- | --- |
| **Budget 2016  1.000 kr.** | **Opr. budget 2016** | **Forventet regnskab 2016** | **Resultat ift. opr. budget** |
| Køb | 19.500 | 3.795 | -15.705 |
| Byggemodning | 18.565 | [adresse] | 19.277 |
| Salg, boliger | -4.640 | -23.559 | -18.919 |
| Salg, erhverv | -3.000 | -354 | 2.646 |
| Jordforsyning, generelle udgifter | 1.000 | 1.000 | 0 |
| **Hovedtotal** | **31.425** | **18.724** | **-12.701** |

Der forventes mindreudgifter til arealerhvervelser på 15,7
mio. kr., hvilket bl.a. skyldes, at der er indgået en samarbejdsaftale om
byggemodning af området på [adresse] i [adresse]. Det er således ikke
nødvendigt at erhverve arealet. Herudover er der ikke erhvervet de forventede
ejendomme i Dommerparken i Hammel.

Der er afholdt flere udgifter til byggemodning end forventet
i det oprindelige budget. Det skyldes fortrinsvis, at en række byggemodninger,
der er igangsat i 2015, først færdiggøres i løbet af 2016.

Der forventes merindtægter på salget af bolig- og erhvervsgrunde.
Det skyldes fortrinsvis salg af byggegrunde i [adresse] 3. etape, salg af
grunde på Nygårdsvænget i Hadsten og [adresse] i Hammel. Indtægterne fra flere
af udstykningerne var budgetteret i 2015, men først realiseret i 2016.

Udover ovenstående status på jordforsyningsområdet er der en
række bevillingsmæssige konsekvenser, der foreslås håndteret i denne sag.

Jf. aftalen om budget 2017-20 er der fra statslig side
udmeldt væsentligt lavere flygtningekvoter i 2016 og 2017 end hidtil udmeldt.
Der er på jordforsyningsområdet afsat et rådighedsbeløb på 2,5 mio. kr. til
opførelse af flygtningeboliger. Heraf er der anvendt 340.000 kr. til
projektering og klargøring. På nuværende tidspunkt er der ikke behov for at
opføre flygtningeboligerne. Jf. aftalen om budget 2017-20 tilføres restbeløbet
på 2,16 mio. kr. kassebeholdningen, og anlægsbevillingen reduceres tilsvarende.

I det forventede forbrug på byggemodningsområdet er der
indregnet udgifter på 1,3 mio. kr. til nedrivning af den gamle kro i Hinnerup.
Udgifterne kan finansieres af restbudgettet til byggemodning på 3,73 mio. kr.,
der ikke forventes anvendt i 2016. Der søges derfor om tillæg til
rådighedsbeløb på 1,3 mio. kr. med tilhørende anlægsbevilling til nedrivningen.
Restrådighedsbeløbet kan tilføres kassen.

Der er i tidligere år afsat rådighedsbeløb og i nogle
tilfælde givet anlægsbevilling til salg af jord. Bevillingerne vedrører
rådighedsbeløb overført til 2016 fra tidligere år. Det er ikke muligt at opnå
de forventede indtægter på disse grunde, primært som følge af at bevillinger og
rådighedsbeløb blev afsat inklusiv moms. Der søges derfor om tillæg til
rådighedsbeløb på 9,109 mio. kr. og tillæg til anlægsbevilling på 6,076 mio.
kr. til mindreindtægter vedrørende salg.

**INDSTILLING**

Direktøren for Job og Økonomi indstiller til Byrådet:

1. At det afsatte rådighedsbeløb til opførelse af flygtningeboliger
reduceres med 2,16 mio. kr., og at anlægsbevillingen reduceres tilsvarende.

2. At der afsættes et rådighedsbeløb med tilhørende anlægsbevilling på 1,3
mio. kr. til nedrivning af [adresse], Hinnerup, finansieret af det afsatte
rådighedsbeløb til byggemodning, og at restrådighedsbeløbet på 2,43 mio. kr.
tilføres kassen.

3. At der gives tillæg til rådighedsbeløb på 9,109 mio. kr. til
finansiering af mindreindtægter vedrørende salg af jord og i medfør heraf
tillæg til anlægsbevilling på 6,076 mio. kr.

4. At budgetopfølgningen inden for
jordforsyningsområdet godkendes.

**BESLUTNING**

***Økonomiudvalget, 22. november 2016:***

Fraværende:Nicoline Kristiansen

Indstilles godkendt.